**SVEUČILIŠTE JOSIPA JURJA STROSSMAYERA U OSIJEKU**

**GRADSKA I SVEUČILIŠNA KNJIŽNICA OSIJEK**

31000 OSIJEK, EUROPSKA AVENIJA 24,

OIB: **46627536930**; ŽUPANIJA **14**; GRAD 312;

RKP: **2508**

MB: 0**3014347**

RAZINA:**11**, RAZDJEL: **080**

ŠIFRA DJELATNOSTI: **9101**

Razina prema NKD: 11

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2019. GODINE**

Bilješke su obvezne i čine dopunu podataka uz financijske izvještaje.

U privitku su kratke dopune za pojedine stavke u obveznim financijskim izvještajima: Izvještaju o prihodima i rashodima, primicima i izdacima (PR-RAS), Bilanci na dan 31.12. 2019.

. (BIL), Izvještaju o promjenama vrijednosti imovine (P-VRIO) i Izvještaj o rashodima prema funkcijskoj klasifikaciji (RAS-funkcijski)s objašnjenjem većih odstupanja (iznad 10%) u odnosu na prethodno razdoblje.

**UVOD**

Gradska i sveučilišna knjižnica Osijek najveća je knjižnica istočne Hrvatske i djeluje kao knjižnica s dvojnom funkcijom: središnja gradska, odnosno narodna knjižnica grada Osijeka i županijska, matična narodna knjižnica Osječko-baranjske županije te matična sveučilišna knjižnica Sveučilišta Josipa Jurja Strossmayera u Osijeku. Osim Nacionalne i sveučilišne knjižnice u Zagrebu, jedina je knjižnica u kontinentalnom dijelu Hrvatske koja prima Obvezni primjerak RH.

Zakonom o visokim učilištima (NN. 96/93., članak 154. i NN 59./96. - pročišćeni tekst, članak 178.) osnivačka i vlasnička prava nad Knjižnicom prenesena su na Sveučilište Josipa Jurja Strossmayera u Osijeku te je Knjižnica definirana kao ustanova čija djelatnost osigurava cjelovitost i potrebni standard sustava visoke naobrazbe na Sveučilištu, a u knjižničnom smislu kao sveučilišna, odnosno znanstvena knjižnica.

Zakon o proračunu (NN 87/08 i 136/12), Pravilnik o proračunskom računovodstvu i Računskom planu (NN 124/14, 115/15 i 87/16) i Pravilnik o financijskom izvještavanju u proračunskom računovodstvu (NN 3/15 i 93/15) obvezuje sve proračunske korisnike da izrade financijske izvještaje za proračunsku godinu.

Sukladno Statutu Knjižnice Upravno vijeće prihvaća godišnje financijske izvještaje, a sukladno Statutu Sveučilišta Josip Jurja Strossmayera u Osijeku, Senat prihvaća godišnji obračun svih sastavnica Sveučilišta, a time i Knjižnice. Gradsko vijeće Grada Osijeka prihvaća godišnja izvješća Knjižnice za gradsku djelatnost.

Prema Pravilniku o utvrđivanju korisnika proračuna i o vođenju registra korisnika Proračuna Gradska i sveučilišna knjižnica Osijek je i u 2019. godini registrirana kao proračunski korisnik Državnog proračuna.

Odgovorna osoba je ravnateljica Knjižnice, Dubravka Pađen Farkaš, viša knjižničarka.

Knjižnica nije u sustavu PDV.

Sveučilište Josipa Jurja Strossmayera u Osijeku svojim financijskim planom planira sredstva za redovno poslovanje Knjižnice. Senat Sveučilišta donosi odluku o raspodjeli odobrenih godišnjih sredstava za plaće, materijalna prava zaposlenika, troškove poslovanja i dr., koje doznačuje nadležno Ministarstvo znanosti i obrazovanja RH mjesečno iz Državne riznice, a prema zahtjevima Sveučilišta.

Sukladno Zakonu o knjižnicama, Knjižnica obavlja dvojnu djelatnost: gradsku i sveučilišnu. Gradsku djelatnost financira Grad Osijek iz svog proračuna po odobrenom Programu rada Knjižnice. Grad Osijek iz Proračuna, prema pismenim zahtjevima Knjižnice, doznačuje mjesečno odobrena sredstva za zaposlene, materijalne rashode i nabavu knjižne i neknjižne građe kao tekuću pomoć iz gradskog proračuna.

Prema objavljenim natječajima za pojedine programe gradske djelatnosti: rad Razvojno matične službe, rad Središnje knjižnice za austrijsku manjinu , nabava knjižne građe, oprema te ostale programe sredstva osigurava Ministarstvo kulture. Prema objavljenom natječaju za knjižničnu narodnu djelatnost Osječko baranjska županija odobrila je sredstva za nabavu knjižne građe. Svim proračunima redovito se dostavljaju potrebni financijski izvještaji o utrošku odobrenih sredstava.

**IZVJEŠTAJ O PRIHODIMA I RASHODIMA, PRIMICIMA I IZDACIMA ZA**

**RAZDOBLJE OD 1.1. DO 31.12. 2019. GODINE – (PR- RAS)**

1. **Ukupni prihodi poslovanja (AOP 001)**

Knjižnica djeluje kao knjižnica s dvojnom funkcijom i financira se iz više izvora: gradsku djelatnost iz Proračuna grada Osijeka i Državnog proračuna putem Ministarstva kulture RH i Proračuna Osječko-baranjske županije; sveučilišnu djelatnost iz Državnog proračuna od Ministarstva znanosti i obrazovanja RH, odnosno Sveučilišta Josipa Jurja Strossmayera u Osijeku. Ukupni prihodi u 2019. blago su povećani u odnosu na 2018.g.

1. **Pomoći iz proračuna koji im nije nadležan (AOP 063)**

Sredstva Grada Osijeka za financiranje gradske djelatnosti Knjižnice planirana su u Proračunu Grada i Rebalansima proračuna Grada za 2019. godinu u iznosu od 2.570.000 kn i to za rashode za zaposlene i materijalne rashode (2.350.000 kn) i nabavu knjiga (200.000 kn). Za program *Ljeta kulture* - Festival slikovnice Čuvari priča Grad Osijek je doznačio 20.000 kn. U odnosu na 2018. povećana su sredstva za zaposlene i materijalne rashode, no u 2018. smo dobili sredstva iz spomeničke rente Grada za obnovu ograde Knjižnice. Tako da su sredstva od Grada dobivena 2019. jednaka onima ih 2018.godine.

**3. Pomoći Ministarstva kulture RH** **(AOP 070,071 )** su pomoći istog proračuna (Državnog) i 2019. godine, prema Pravilniku o proračunskom računovodstvu, evidentiraju se na grupi 639. U 2019. godini doznačeno je 1.037.630 kn što je u odnosu na 2018.godinu više za oko 10 % i to zbog odobrenih i doznačenih sredstava dva nova radna mjesta i povećanje sredstava za materijalne rashode ( djelatnika za Razvojnu matičnu službu sveučilišne knjižnice i Razvojnu matičnu službu za narodne knjižnice) i doznakom sredstav od 100.000 kn za obnovu stolarije na središnjoj Knjižnici.

**4.Tekući prijenos između proračunskih korisnika temeljem prijenosa EU sredstava (AOP 072)U** U 2019. godini ( po prvi puta iz Knjižnice ) dva djelatnika su sudjelovali u Erasmus + programu za mobilnost osoblja u akademskoj godini 2019./2020.

**5. Prihodi od kamata po viđenju (AOP 074)**

Knjižnica ima otvoren žiro račun za obavljanje platnog prometa u zemlji u PBZ d.d. Zagreb te je ostvarila kamate po viđenju za sredstva na računu koje su manje za 75% u odnosu na 2018. zbog smanjenja iznosa kamata na novčana sredstva od strane banke.

**6. Prihodi po posebnim propisima (AOP 111)**

Temeljem Tumačenja Ministarstava financija, upisnina u Knjižnicu predstavlja sufinanciranje cijene u kulturi i knjiži se na konto 6526 – ostali nespomenuti prihodi, i iznose 833.262 kn.

**7. Prihodi od prodaje proizvoda i robe te pruženih usluga (vlastiti prihodi AOP 124)**

Vlastiti prihodi Knjižnice u 2019. godini su prihodi od fotokopiranja knjižnične građe, međuknjižnične posudbe, korištenja knjižnične baze podataka (CROLIST) knjižnicama pojedinih fakulteta Sveučilišta Josipa Jurja Strossmayer u Osijeku i dr. iznose 99.254 kn i nisu znatno povećani u odnosu na 2018.g.

**8. Tekuće donacije (AOP 128)** se odnosi najvećim dijelom na doznačenu donaciju Američkog veleposlanstva u RH namijenjenu za izdatke American Corner u Knjižnici u rujnu i listopadu 2019. koja je ostala dijelom neutrošena i prema ugovoru, mora biti utrošena jedan dio do ožujka, a drugi do srpnja 2020.godine. Ostale donacije su od HT-a za radionic projekta Generacija Now i donacija IRIM-a – elektronicčki setovi.

**9. Kapitalne donacije (AOP 129)**

Kapitalne donacije se odnose na donacije knjižne građe fizičkih i pravnih osoba , donacija kombija – zajedničko sudjelovanje u projektu s udrugom Đola te donacija Američkog veleposlanstva.

Kapitalne donacije fizičkih osoba knjižne i neknjižne građe iznose 19.767 kn i kapitalne donacije pravnih osoba knjižne i neknjižne građe u iznosu 6.357 kn.

Kapitalne donacije neprofitnih organizacija u 2019. iznose 214.822.kn i odnose se na donaciju kombi vozila i računala udruge Đola , zajedno smo sudjelovali na projektu.

Kapitalne donacije od ostalih subjekata izvan općeg proračuna čine donacija knjižne građe austrijske vlade te donacija Američkog veleposlanstva u RH 32.600 kn. koja po ugovoru u cjelosti mora biti potrošena do srpnja 2020. godine.

**10. Prihodi iz proračuna za financiranje redovne djelatnosti korisnika proračuna (AOP 130)**

Knjižnica je prema razvrstavanju u Registru korisnika državnog proračuna. Prihodi nadležnog Ministarstva znanosti i obrazovanja RH za sveučilišnu djelatnost u 2019. godini iznose 4.605.601 kn što je za 6% više u odnosu na 2018. (a prema Odluci o raspodjeli odobrenih godišnjih sredstava iz financijskog plana Sveučilišta Josipa Jurja Strossmayera u Osijeku).

**11. Rashodi poslovanja (AOP 148)**

Sveukupni rashodi poslovanja 8.095.492 kn i neznatno su uvećani u odnosu na 2018.g. (5%).

**12. Rashodi za plaće - bruto ( AOP 150 )**

Rashodi za plaće u 2019. su povećani za 7% u odnosu na 2019. zbog rasta osnovice plaće.

**13. Ostali rashodi za zaposlene (AOP 155)**

Ostali rashodi za zaposlene su veći za 71% u odnosu na 2018. godinu zbog isplate godišnje nagrade povodom obilježavanja Mjeseca hrvatske knjige i održavanja Osječkog ljeta kulture te isplate naeoprzive nakanade za prehranu zaposlenika Knjižnice.

**14. Materijalni rashodi (AOP 160)**

Materijalni rashodi su manji za 11% u odnosu na 2018. godinu, jer su smanjeni rashodi za usluge za tekuće i investicijsko održavanje zgrade ( 2018. godine sanirana je ograda Knjižnice ).

**15. Službena putovanja (AOP 162)**

Rashodi su veći za 75% u odnosu na 2018. zbog povećanog broja djelatnika sudjelovanja djelatnika na stručnim skupovima za izradu pratećih pravilnika Zakona o knjižnicama i knjižničnim djelatnostima.

**16.** **Rashodi za usluge za stručno usavršavanje djelatnika ( AOP 170 )**

Rashodi su smanjeni 23% u odnosu na 2018. g. jer je manje djelatnika išlo polagati stručni ispit u odnosu na 2018.

**17. Rashodi za sitni inventar i autogume (AOP 171)**

U 2019. godini je nabavljeno neknjižne građe - igračaka više nego u 2018. Te iz sredstava Američke donacije, a prema ugovoru, nabavljene su 3D olovke za potrebe radionica American cornera.

**18. Rashodi za usluge tekućeg i investicijskog održavanja ( AOP 176 )**

Rashodi su smanjeni za42% u odnosu na 2018. jer se 2018. godine sanirala ograda Knjižnice pa su rashodi bili veći.

**19. Rashodi se usluge promidžbe i informiranja ( AOP 177)**

Rashodi su znatno smanjeni jer je 2018. tiskano više maerijala kao priprema za 2019. za obljetnicu Knjižnice.

**20. Zdravstvene usluge (AOP 180)**

Rashodi za zdravstvene usluge su veći u odnosu na 2018. godinu za 18% jer je veći broj djelatnika išao na sistematske preglede.

**21. Intelektualne usluge i osobne usluge (AOP 181)**

Rashodi su samnjeni za 50% u odnosu na 2018. jer smo znatno manje trebali uluge strudenata za rad preko studentskog servisa.

**22. Ostale usluge (AOP 183)**

Rashodi sumanjeni u odnosu na 2018.godinu za 15% jer je 2018. godine bilo troškova za izradu troškovnika i nadzora nad izvođenjem radova na sanacija ograde na središnje lokacije Knjižnice i izmjeni stolarije u ogranku Retfala.

**23. Pristojbe i naknade (AOP 190)**

Rashodi su veći za 38% u odnosu na 2018. godinu jer je u 2019. g. plaćeno izdavanje potvrda o prijavi za rad za sudionike manifestacije Čuvari priča 2019., a koji nisu s područja republike Hrvatske.

**24. Ostali nespomenuti rashodi poslovanja (AOP 192)**

Ti su rashodi manji za 23% jer je u 2018. godini bilo više oglasa za natječaje.

**25. Postrojenja i oprema (AOP 360)**

Rashodi za uredsku opremu i namještaj su veći za 14% jer je bilo dovoljno prihoda od upisa i vlastitih prihoda za tu namjenu.

**26. Prijevozna sredstva ( AOP 369 )**

U 2019. Knjižnici je donirano kombi vozilo od druge Đola jer su zajednos sudjelovali na projektu V.R.I.S.A.K.

**27. Višak prihoda i primitaka – (AOP 631)**

Višak prihoda i primitaka tekuće godine iznosi 47.006 kn.

**28. Višak prihoda – preneseni (AOP 633)**

Preneseni višak prihoda i primitaka nad izdacima i rashodima za 2018. godinu iznosi 233.964 kn i odnosi se na neutrošene donacije Američkog veleposlanstva RH , neutrošene prihode od upisa za nabavu knjižne građe i sredstva o HZZ-a za stručno osposobljavanje.

**29. Višak prihoda raspoloživ u sljedećem razdoblju (AOP 635)**

Konačni financijski rezultat je višak prihoda od 280.970 kn, a čine ga neutrošena sredstva tekuće donacije Američkog veleposlanstava (85.576 kn), kapitalne donacije Američkog veleposlanstva (16.159 kn), neutrošenih 1.690 kn od HZZ-a za refundaciju doprinosa za osobe na stručnom osposobljavanju koje se odnose na 2018. godinu, tekuću donaciju HT –a ( 1.500 kn ) za provedbu projekta Generacija Now i iz prihoda od upisa za nabavku knjižne i neknjižne građe u 2019. godini (176.045 kn). Naime, kao i prethodnih godina i u 2019 nisu do kraja prosinca 2019. godinu utrošena u cijelosti planirana sredstva (od upisa) te će biti utrošena u prvom tromjesečju 2020. godine budući nova novčana sredstva za nabavu knjižne i neknjižne građe iz Ministarstva kulture stižu tek krajem svibnja 2020. godine. A sredstva od Američke donacija koja smo dobili koncem godine zbog postupka javne nabave nismo do kraja 2019. bili u mogućnosti utrošiti pa ih prenosimu u 2020. te ih do kraja srpnja 2020. moramo utrošiti.

**BILANCA STANJA**

**30. Imovina (AOP 001)**

Bilanca stanja je uravnotežena jer je vrijednost imovine ista vrijednosti obveza i vlastitih izvora.

Vrijednost zemljišta i stambenih zgrada (zgrada Europske avenije 24 i neotkupljenog stana) je knjigovodstvena a ne tržišna (revalorizacija se ne obavlja od 1993. godine jer ne postoji zakonska obveza do stope inflacije 5%). Izvršeno je i isknjiženje rashodovane dugotrajne imovine iz 2018. godine.

**31. Novac u banci i blagajni (AOP 064)**

Financijsku imovinu čine novčana sredstva na žiro računu kod PBZ banke koja na dan 31.12.2019. iznose 333.147 kn i 13% i veća su u odnosu na 2018. godinu. Novčani iznos u glavnoj i pomoćnim blagajnama iznosi 3.264 kn i manji je za 8% nego u 2018. godini.

**32. Potraživanja od zaposlenih (AOP 078)**

To su potraživanja od dvije djelatnice (Klaić A.,Senaši Đ., Stupar A., ) za kupljene godišnje karte za 2020.godinu za prijevoz na posao (prema Kolektivnom ugovoru za javne službe).

**33. Ostala potraživanja (AOP 080)**

Potraživanja se odnose na nerefundirana bolovanja za 10,11,12/2018 na teret HZZO u iznosu 2.975 kn kn, a isplaćena iz sredstava Državne riznice.

**34. Obveznice za prodaju otkupljenih stanova (AOP 113)**

Kod prodaje društvenih stanova nad kojima je postojalo stanarsko pravo, prodaja se vršila i otkupom stare štednje koja je sukladno Zakonu o pretvaranju deviznih depozita građana u javni dug (NN106/93.) pripala Knjižnici i za to je dobila 30% vrijednosti depozita u obveznicama RH.

Na računima 14412/91122 vode se sredstva (kamate i anuiteti) koja prema potvrdi PBZ Zagreb iznose 1.321,39 EUR. Izvršeno je usklađenje sa srednjim tečajem EUR HNB na dan 31.12.2019.

**35. Rashodi budućeg razdoblja (AOP 158)**

Rashodi budućeg razdoblja grupe 191 čine obračunata materijalna prava za 12/19 koja će biti isplaćena u siječnju 2020. godine i iznose 32.534 kn.

Kontinuirani rashodi budućih razdoblja grupe 193 čine obračunata plaća za 12/2019. 530.310 kn obračunati prijevoz za 12/19 9.712 kn i obračunata naknada za neiskorištenu kvotu nezapošljavanja invalida za 12/19 2.250 kn što je ukupno 542.272 kn.

**OBVEZE I VLASTITI IZVORI (AOP 162)**

**36. Obveze za zaposlene (AOP 165)** su obveze za obračunatu a neisplaćenu plaću 12/19 (530.310 kn), obračunata a neisplaćena materijalna prava za 12/19. (32.534 kn) i bolovanje na teret HZZO za 12/19. (193 kn) koja je iskazana u bilanci i iznosi sveukupno 563.037 kn.

**37. Obveze za materijalne rashode, financijske rashode i rashode za nabavku nefinancijske imovine (AOP 166,167, 170 i )**

Rashodi koji se odnose na prosinac 2019. i terete izvještajno razdoblje 2019. bit će plaćeni u siječnju 2020. godine.

**38. Ostali vlastiti izvori (AOP 227)**

Ostali vlastiti izvori su izvori vlasništva za donacije i izvori vlasništva za obveznice.

**39. Višak/manjak (AOP 234 i AOP 238)**

Sukladno čl. 82. Pravilnika o proračunskom računovodstvu i računskom planu provedena je korekcija rezultata za evidentiranje sredstava na računima kapitalnih prijenosa sredstava. Višak prihoda od poslovanja je 669.862 kn i manjak prihoda od nefinancijske imovine je 388.892 (razlika je višak prihoda od 280.970 kn koji će se po Odluci o rasporedu rezultata knjižiti u 2019.)

**PROMJENE U VRIJEDNOSTI I OBUJMU IMOVINE I OBVEZA ZA RAZDOBLJE1. 1 DO 31.12.2019. (P-VRIO)**

**40. Iznos povećanja pod AOP 018 u stupcu 4** odnosi se na povećanje vrijednosti dugotrajne imovine za knjižničnu građu koju je Ministarstvo kulture dostavilo otkupom od izdavača i vrijednost dobivenog Obaveznog primjerka knjižnične građe za 2019.g od Nacionalne i sveučilišne knjižnice Zagreb.

**Iznos smanjenja pod AOP 018 u stupcu 5** odnosi se na smanjenje vrijednosti dugotrajne imovine za knjižničnu građu zbog IVOS-a i isknjiženja knjiga i knjižnične građe.

**IZVJEŠTAJ O RASHODIMA PREMA FUNKCIJSKOJ DJELATNOSTI**

**za razdoblje 1.1. do 31.12. 2019. (RAS- funkcijski)**

**41**. **Rekreacija, kultura i religija (AOP 103)**

Gradska i sveučilišna knjižnica Osijek ustanova je u sastavu Sveučilišta J.J. Strossmayera u Osijeka i obavlja knjižničnu djelatnost te je popunjen AOP 105 s podacima o ukupnim rashodima koji su jednaki podacima AOP 404 na obrascu PR-RAS .

**OBAVEZNE BILJEŠKE UZ BILANCU**

1. **Popis ugovornih odnosa**

OBVEZNE BILJEŠKE UZ BILANCU

Popis ugovornih odnosa i sl. koji uz ispunjenje uvjeta, mogu postati obveza ili imovina (dana kreditna pisma, hipoteke i slično)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.br. | Datum izdavanja/  primanja jamstva | Instrument osiguranja | Iznos danog/primljenog jamstva | Primatelj/ davatelj jamstva | Namjena | Dokument | Rok važenja | Napomena /  knjiženje |
| 1. | 01.01.2019. |  | 1,00 | T com | modem GDC |  |  | 99111/99611 |
| 2. | 01.01.2019. |  | 1,00 | T com | modem D-LINKS |  |  | 99111/99611 |
| 3. | 01.01.2019. |  | 1,00 | T com | modem SX 763 |  |  | 99111/99611 |
| 4. | 01.01.2019. |  | 1,00 | Iskon | oprema |  |  | 99111/99611 |
| 5. | 01.01.2019. |  | 1,00 | Carnet | server (br.inv.97940000) |  |  | 99111/99611 |
| 6. | 01.01.2019. |  | 1,00 | Carnet | cisco catalyst (br.inv.96220000) |  |  | 99111/99611 |
| 7. | 01.01.2019. |  | 1,00 | Carnet | router mikrotik (br.inv.1001686312) |  |  | 99111/99611 |
| 8. | 01.01.2019. |  | 1,00 | Carnet | cisco catalyst (br.inv.95920000) |  |  | 99111/99611 |
| 9. | 01.01.2019. |  | 1,00 | Carnet | switch modul cisco (b.inv.1001680883) |  |  | 99111/99611 |
| 10. | 01.01.2019. |  | 1,00 | Carnet | cisco catalyst (b.inv. 96140000) |  |  | 99111/99611 |
| 11. | 01.01.2019. |  | 1,00 | Carnet | switch modul cisco (b.inv.86460000) |  |  | 99111/99611 |
| 12. | 01.01.2019. |  | 1,00 | Carnet | router mikrotik (br.inv.1001686657) |  |  | 99111/99611 |
| 15. | 05.07.2017. | bjanko zadužnica | 15.495,00 | Turkalj meister | garancija za izvršene radove  (zapadna ograda) | Ugovor 406-01/17-01/04 | 15.05.2018./15.05.2020. | 99141/99641 |
| 16. | 20.06.2018. | bjanko zadužnica | 21.897,60 | Turkalj meister | garancija za izvršene radove  (južna ograda i dvije kapije) | Ugovr 406-01/18-01/05 | 30.10.2018./30.10.2020. | 99141/99641 |
| 17. | 28.01.2019. | zadužnica | 1.080,00 | Hrvatski Telekom | jamstvo za uredno ispunjenje ugovora | UJN-BSS-784/2018 | 01.01.2019./31.12.2020. | 99141/99641 |
| 18. | 19.07.2019. | Zadužnica | 15.000,00 | Stolarija Good d.o.o. | Jamstvo za uredno ispunjenje ugovora | Ugovor 406-01/19-01/02 | 28.10.2019./ 28.10.2021. | 99141/99641 |
|  |  | **Ukupno** | **53.484,60** |  |  |  |  |  |

1. **Gradska i sveučilišna knjižnica u Osijeku u 2019. nije imao sudskih sporova u tijeku.**

Osijek, 28. siječnja 2020. godine

Ravnateljica

DUBRAVKA PAĐEN FARKAŠ, viša knjižničarka